EUROPA-KOMMISSIONEN Strasbourg, den 13.6.2017 COM(2017) 325 final RAPPORT FRA KOMMISSIONEN FJERDE RAPPORT FRA KOMMISSIONEN TIL EUROPA-PARLAMENTET, DET EUROPÆISKE RÅD OG RÅDET



om den operationelle gennemførelse af den europæiske grænse- og kystvagt





1.EN EUROPÆISK GRÆNSE- OG KYSTVAGT – INDFØRELSE AF INTEGRERET EUROPÆISK GRÆNSEFORVALTNING Effektiv beskyttelse af EU's ydre grænser er en forudsætning for et normalt fungerende Schengenområde uden intern grænsekontrol og for gennemførelsen af den europæiske dagsorden for migration. Den fælles investering i og indsatsen for at få den europæiske grænse- og kystvagt til hurtigst muligt at blive fuldt operationel er en udmøntning af medlemsstaternes forpligtelse til at dele ansvar og vise solidaritet i den fælles interesse. På baggrund heraf har Kommissionen regelmæssigt aflagt rapport om den operationelle gennemførelse af den europæiske grænse- og kystvagt. I denne rapport gøres der status over de fremskridt, som er gjort siden begyndelsen af maj 2017 i denne henseende. I lyset af de fremskridt, der er gjort med gennemførelsen, fremhæves de vigtigste foranstaltninger, som Det Europæiske Agentur for Grænse- og Kystbevogtning ("agenturet"), Kommissionen og medlemsstaterne bør træffe i de kommende måneder. Agenturet har afsluttet den grundlæggende sårbarhedsvurdering for næsten alle Schengenstater i forhold til deres kapacitet til at klare udfordringerne ved deres ydre EU-grænseafsnit. Dette fik agenturet til at indkredse svagheder i en række Schengenstater og henstillinger for at afhjælpe disse svagheder. Som anført i forordningen om den europæiske grænse- og kystvagt ("forordningen") vil agenturet udføre simuleringsøvelser og fortsat foretage vurderinger af nye trusler med henblik på at hjælpe Schengenstaterne med at indkredse sårbarheder i forbindelse med eventuelle kommende eller allerede eksisterende udfordringer ved de ydre grænser. Agenturet har gennemført fælles operationer langs de vigtigste migrationsruter, navnlig i det centrale Middelhavsområde, det østlige Middelhavsområde og Vestbalkanruten. Agenturet har også iværksat en ny fælles operation til at imødegå ulovlige migrationsstrømme langs den vestlige Middelhavsrute. 2.OPERATIONEL STØTTE TIL MEDLEMSSTATERNE Agenturet yder fortsat operationel støtte til medlemsstaterne inden for grænseforvaltning med over 1 600 grænsevagter og andet relevant personale, som udsendes i forskellige afsnit af EU's ydre grænser. I tidligere rapporter blev der identificeret mangler i udsendelsen, som fortsat findes. Manglerne er delvist udfyldt af udstyr og indsatte grænsevagter fra værtsmedlemsstaterne og samfinansieret af agenturet. Medlemsstaternes bidrag skal imidlertid på effektiv og bæredygtig vis styrke den samlede kapacitet for værtsmedlemsstaterne, så de effektivt kan beskytte EU's ydre grænseafsnit. 2.1. Udsendelse til medlemsstater i frontlinjen Grækenland Agenturet gennemfører tre forskellige operationer i Grækenland. Den fælles operation Poseidon i Det Ægæiske Hav støtter Grækenlands grænsekontrol og gennemførelsen af hotspottilgangen på øerne i Det Ægæiske Hav og erklæringen fra EU og Tyrkiet. Agenturet har udsendt 891 medarbejdere som led i den fælles operation Poseidon, herunder støtte til tilbagetagelsesoperationer, og 280 sikkerhedsofficerer er udsendt af det græske politi med finansiel støtte fra agenturet. Tallet omfatter eksperter, der bistår med gennemførelsen af hotspottilgangen, samt besætningsmedlemmer for det indsatte udstyr og koordineringsmedarbejdere. Indsættelsen omfatter desuden 2 havpatruljefartøjer, 3 kystpatruljefartøjer, 10 kystpatruljebåde, 1 fastvinget luftfartøj, 2 helikoptere, 16 patruljevogne, 4 busser og 3 køretøjer med termovision. Agenturet bistår også Grækenland gennem fælles operationer, fleksible aktiviteter og kontaktpunkter i grænsekontrolaktiviteter med den nuværende udsendelse af i alt 53 medarbejdere med støtte fra 2 køretøjer med termovision, 14 patruljevogne, 1 hundepatrulje og 3 SmartDeck-kameraer ved de græske landgrænser til Tyrkiet, Albanien og den tidligere jugoslaviske republik Makedonien. Den operationelle aktivitet i det nordlige Grækenland øger grænseovervågningen og forhindrer irregulære sekundære bevægelser og styrker dermed yderligere EU's reaktion på udfordringerne ved den vestlige Balkanrute. Den nuværende indsættelse ved den græske landgrænse til Albanien og den tidligere jugoslaviske republik Makedonien består af 28 medarbejdere (med 2 SmartDeck-kameraer og 1 patruljevogn), mens den fastlagte operationelle plan omfatter 63 medarbejdere, hvilket betyder, at der fortsat mangler omkring 35 medarbejdere. Italien Agenturet har indsat 402 medarbejdere i Italien og det centrale Middelhavsområde under den fælles operation Triton, herunder besætningsmedlemmer på det udstyr, der indsættes, og eksperter, som bistår med gennemførelsen af hotspottilgangen. Indsættelsen støttes med 3 luftfartøjer, 3 helikoptere, 4 havpatruljefartøjer, 7 kystpatruljefartøjer og 3 kystpatruljebåde. Bulgarien

Agenturet bistår fortsat Bulgarien med at kontrollere landgrænserne, også med henblik på at forhindre irregulære sekundære bevægelser. Støtten ydes gennem fælles operationer, fleksible operationelle aktiviteter og kontaktpunkter ved Bulgariens landgrænse til Tyrkiet og Serbien samt relevante luftoperationer. Der er på nuværende tidspunkt indsat 166 medarbejdere (herunder besætningsmedlemmer på det indsatte udstyr), som får støtte fra 12 hundepatruljer, 6 køretøjer med termovision, 50 patruljevogne, 6 CO₂-detektorer og 39 SmartDeck-kameraer og 1 helikopter. Spanien Den fælles operation Indalo 2017 blev iværksat den 3. maj 2017 med henblik på at understøtte koordinerede operationelle aktiviteter ved det vestlige Middelhavsområdes ydre søgrænser for at kontrollere irregulære migationsstrømme mod EU og bekæmpe grænseoverskridende kriminalitet. Der er på nuværende tidspunkt indsat 65 medarbejdere (herunder besætningsmedlemmer på det indsatte udstyr, koordineringspersonale og debriefingteams), som får støtte fra 1 luftfartøj og 1 kystpatruljefartøj. Vestbalkan 127 personer er på nuværende tidspunkt indsat i medlemsstater for at bistå med grænseforvaltning i det vestlige Balkan. De mest omfattende indsættelser sker som led i fælles operationer og fleksible aktiviteter ved Kroatiens og Ungarns landgrænser til Serbien samt fokuspunkter og koordineringspunkter ved landgrænserne. De får støtte fra 9 hundepatruljer, 4 køretøjer med termovision, 31 patruljevogne, 1 hjerteslagsdetektor, 10 CO₂-detektorer og 12 SmartDeck-kameraer. 2.2. Sammenlægning af ressourcer og opbygning af agenturets egen kapacitet med henblik på operationel støtte I sin seneste rapport identificerede Kommissionen betydningen af en omfattende strategi for udvikling af agenturets egen kapacitet. Som heri forklaret råder agenturet fra 2017 over 10 mio. EUR pr. år (i alt 40 mio. EUR for 2017-2020) til at købe sit eget udstyr, navnlig små og mellemstore aktiver. Den 13.-14. juni 2017 vil agenturet over for bestyrelsen fremlægge et udkast til denne omfattende strategi under hensyntagen til forskellige muligheder (dvs. køb, leje, leasing, langsigtede indsættelser), og hvordan de holdes operationelle efter erhvervelsen. Næste skridt Det Europæiske Agentur for Grænse- og Kystbevogtning bør: ·intensivere indsatsen til proaktivt at søge de nødvendige bidrag til de igangværende operationer inden for rammerne at bilaterale kontakter med medlemsstaterne ·sikre, at bestyrelsen hurtigt godkender den omfattende strategi for, hvordan agenturets egen kapacitet vil blive udviklet og anvendt i 2017-2020. Medlemsstaterne bør: ·sikre, at de aftalte ressourcer stilles til rådighed for agenturet til de løbende operationer og de obligatoriske puljer ·tilvejebringe følgende ressourcer på basis af de på nuværende tidspunkt konstaterede mangler: Mangler for Grækenlands vedkommende – den fælles operation Poseidon Ø16. maj – 29. juni 2017: 13 medarbejdere (operationelt behov: 197 medarbejdere) ØJuni 2017: 3 kystpatruljebåde (30 % af det operationelle behov – pga. utilstrækkelige tilbud afhjælpes manglen af værtsmedlemsstaters aktiver finansieret af agenturet), 1 fastvinget luftfartøj (100 % af det operationelle behov, manglen afhjælpes delvist af værtsmedlemsstatens aktiver finansieret af agenturet, og indsættelsen af lejet fastvinget luftfartøj vil dække en del af perioden), 1 kystpatruljefartøj (50 % af det operationelle behov – pga. utilstrækkelige tilbud afhjælpes manglen af medlemsstaternes aktiver finansieret af agenturet), 2 transportkøretøjer (33 % af det operationelle behov) Ø29. juni – 17. august 2017: 43 medarbejdere (operationelt behov: 197 medarbejdere) ØJuli 2017: 4 kystpatruljebåde (40 % af det operationelle behov), 1 helikopter (50 % af det operationelle behov), 1 havpatruljefartøj (50 % af det operationelle behov), 1 patruljevogn, 2 transportkøretøjer (33 % af det operationelle behov) ØAugust 2017: 7 kystpatruljefartøjer (54 % af det operationelle behov), 1 kystpatruljefartøj (33 % af det operationelle behov), 2 havpatruljefartøjer (67 % af det operationelle behov), 2 transportkøretøjer (33 % af det operationelle behov)

Ø17. august – 28. september 2017: 35 medarbejdere (operationelt behov: 197 medarbejdere) ØSeptember 2017: 5 kystpatruljebåde (38 % af det operationelle behov), 2 havpatruljefartøjer (67 % af det operationelle behov), 2 transportfartøjer (33 % af det operationelle behov) Ø28. september – 16. november: 25 medarbejdere (operationelt behov: 197 medarbejdere). Mangler for Grækenlands vedkommende – fælles operation, fleksible operationelle aktiviteter 2017 land Ø24. maj – 21. juni 2017: 36 medarbejdere (operationelt behov: 79 medarbejdere), 17 patruljevogne (55 % af det operationelle behov), 2 transportkøretøjer (100 % af det operationelle behov) Ø21. juni – 19. juli 2017: 45 medarbejdere (operationelt behov: 79 medarbejdere), 21 patruljevogne (68 % af det operationelle behov), 2 transportkøretøjer (100 % af det operationelle behov) Ø19. juli 2017 – 16. august 2017: 46 medarbejdere (operationelt behov: 79 medarbejdere), 22 patruljevogne (71 % af det operationelle behov), 2 transportkøretøjer (100 % af det operationelle behov) Ø16. august – 13. september 2017: 45 medarbejdere (operationelt behov: 79 medarbejdere), 21 patruljevogne (68 % af det operationelle behov), 2 transportkøretøjer (100 % af det operationelle behov) Ø13. september – 11. oktober 2017: 46 medarbejdere (operationelt behov: 79 medarbejdere), 20 patruljevogne (65 % af det operationelle behov), 2 transportkøretøjer (100 % af det operationelle behov) Mangler for Grækenlands vedkommende – fælles operation, kontaktpunkter 2017 land Ø24. maj – 21. juni 2017: 7 medarbejdere (operationelt behov: 16 medarbejdere) Ø21. juni – 19. juli 2017: 7 medarbejdere (operationelt behov: 16 medarbejdere), 1 hjerteslagsdetektor (100 % af det operationelle behov) Ø19. juli 2017 – 16. august 2017: 8 medarbejdere (operationelt behov: 16 medarbejdere), 1 hjerteslagsdetektor (100 % af det operationelle behov) Ø16. august – 13. september 2017: 6 medarbejdere (operationelt behov: 16 medarbejdere), 1 hjerteslagsdetektor (100 % af det operationelle behov) Mangler for Italiens vedkommende – den fælles operation Triton ØJuni 2017: 23 medarbejdere (operationelt behov: 126 medarbejdere), 1 kystpatruljebåd (33 % af det operationelle behov; pga. utilstrækkelige tilbud afhjælpes manglen vha. udstyr fra værtsmedlemsstaten finansieret af agenturet) og 4 kystpatruljefartøjer (67 % af det operationelle behov; pga. utilstrækkelige tilbud afhjælpes manglen vha. udstyr fra medlemsstaten finansieret af agenturet) ØJuli 2017: 24 medarbejdere (operationelt behov: 126 medarbejdere), 1 kystpatruljebåd (33 % af det operationelle behov), 4 kystpatruljefartøjer (67 % af det operationelle behov), 0,5 måneds anvendelse af fastvinget luftfartøj (25 % af det operationelle behov), 1 helikopter (50 % af det operationelle behov) ØAugust 2017: 15 medarbejdere (operationelt behov: 126 medarbejdere), 2 kystpatruljebåde (67 % af det operationelle behov), 4 kystpatruljefartøjer (67 % af det operationelle behov), 1 helikopter (50 % af det operationelle behov) ØSeptember 2017: 10 medarbejdere (operationelt behov: 126 medarbejder), 4 kystpatruljefartøjer (67 % af det operationelle behov), 1 kystpatruljefartøj (50 % af det operationelle behov). Mangler for Bulgariens vedkommende – fælles operationer, fleksible operationelle aktiviteter 2017 land

Ø24. maj – 21. juni 2017: 58 medarbejdere (operationelt behov: 175 medarbejdere; pga. utilstrækkelige tilbud afhjælpes manglen vha. 24 medarbejdere fra værtsmedlemsstaten med finansiel støtte fra agenturet), 22 patruljevogne (37 % af det operationelle behov), 2 køretøjer med termovision (25 % af det operationelle behov) Ø21. juni – 19. juli 2017: 77 medarbejdere (operationelt behov: 175 medarbejdere; pga. utilstrækkelige tilbud afhjælpes manglen vha. 24 medarbejdere fra værtsmedlemsstaten med finansiel støtte fra agenturet), 30 patruljevogne (50 % af det operationelle behov; pga. utilstrækkelige tilbud afhjælpes manglen vha. 12 patruljevogne fra værtsmedlemsstaten med finansiel støtte fra agenturet), 3 køretøjer med termovision (38 % af det operationelle behov) Ø19. juli 2017 – 16. august: 67 medarbejdere (operationelt behov: 175 medarbejdere; pga. utilstrækkelige tilbud afhjælpes manglen vha. 24 medarbejdere fra værtsmedlemsstaten med finansiel støtte fra agenturet), 28 patruljevogne (47% af det operationelle behov; pga. utilstrækkelige tilbud afhjælpes manglen vha. 12 patruljevogne fra værtsmedlemsstaten med finansiel støtte fra agenturet), 2 køretøjer med termovision (25% af det operationelle behov) Ø16. august – 13. september: 59 medarbejdere (operationelt behov: 175 medarbejdere; pga. utilstrækkelige tilbud afhjælpes manglen vha. 24 medarbejdere fra værtsmedlemsstaten med finansiel støtte fra agenturet), 29 patruljevogne (48% af det operationelle behov; pga. utilstrækkelige tilbud afhjælpes manglen vha. 12 patruljevogne fra værtsmedlemsstaten med finansiel støtte fra agenturet), 1 køretøj med termovision (13 % af det operationelle behov) Ø13. september – 11. oktober: 59 medarbejdere (operationelt behov: 175 medarbejdere; pga. utilstrækkelige tilbud afhjælpes manglen vha. 24 medarbejdere fra værtsmedlemsstaten med finansiel støtte fra agenturet), 26 patruljevogne (43 % af det operationelle behov; pga. utilstrækkelige tilbud afhjælpes manglen vha. 12 patruljevogne fra værtsmedlemsstaten med finansiel støtte fra agenturet) Mangler for Bulgariens vedkommende – fælles operation, kontaktpunkter 2017 land Ø24. maj – 21. juni 2017: 3 medarbejdere (operationelt behov: 12 medarbejdere) Ø21. juni – 19. juli 2017: 3 medarbejdere (operationelt behov: 12 medarbejdere) Ø19. juli 2017 – 16. august 2017: 3 medarbejdere (operationelt behov: 12 medarbejdere) Ø16. august – 13. september 2017: 4 medarbejdere (operationelt behov: 12 medarbejdere). Mangler for Spaniens vedkommende – den fælles operation Indalo ØJuni 2017: 4 medarbejdere (operationelt behov: 11 medarbejdere; pga. utilstrækkelige tilbud afhjælpes manglen vha. 3 medarbejdere fra værtsmedlemsstaten med finansiel støtte fra agenturet), 1 havpatruljefartøj (100 % af det operationelle behov; pga. utilstrækkelige tilbud afhjælpes manglen vha. udstyr fra værtsmedlemsstaten med finansiel støtte fra agenturet) ØJuli 2017: 3 medarbejdere (operationelt behov: 11 medarbejdere) ØAugust 2017: 3 medarbejdere (operationelt behov: 11 medarbejdere), 1 fastvinget luftfartøj (100 % af det operationelle behov) ØSeptember 2017: 3 medarbejdere (operationelt behov: 11 medarbejdere). Mangler for Spaniens vedkommende – den fælles operation Hera ØAugust 2017: 2 medarbejdere (operationelt behov: 2 medarbejdere), 1 kystpatruljefartøj (100 % af det operationelle behov), 1 kystpatruljefartøj (100 % af det operationelle behov). Mangler for Spaniens vedkommende – den fælles operation Minerva Ø14. juli – 15. september 2017: 32 medarbejdere (operationelt behov: 74 medarbejdere), 12 hundepatruljer (44 % af det operationelle behov) Mangler for Vestbalkans vedkommende – fælles operation, kontaktpunkter 2017 land

Ø25. maj – 21. juni 2017: 1 medarbejder (operationelt behov: 22 medarbejdere) ved grænsen mellem Rumænien og Serbien Ø21. juni – 19. juli 2017: ingen udestående mangler Ø19. juli – 16. august 2017: 1 medarbejder (operationelt behov: 22 medarbejdere) ved grænsen mellem Rumænien og Serbien, 1 hjerteslagsdetektor (100 % af det operationelle behov) ved grænsen mellem Kroatien og Serbien Ø16. august – 13. september 2017: 1 hjerteslagsdetektor (100 % af det operationelle behov) ved grænsen mellem Kroatien og Serbien 3.FREMSKRIDT I FORBINDELSE MED GENNEMFØRELSEN AF DE PRIORITEREDE OMRÅDER 3.1. En styrkelse af grænse- og kystvagtens udrykningsstyrke, herunder den obligatoriske sammenlægning af ressourcer Udrykningsstyrken Det er bekræftet, at over 1 500 grænsevagter og andet personale er fuldt til rådighed, men to forhold påvirker fortsat udrykningsstyrkens evne til i overensstemmelse med forordningen at være i fuldt beredskab: 1) udpegning af grænsevagter Kravene i forbindelse med udpegning af grænsevagter præciseres i artikel 20, stk. 4, i forordningen. Agenturet har brug for at få sat navne på medarbejderne, så styrkens kvalitet sikres, idet det kontrolleres, om de udpegede grænsevagter svarer til de opstillede profiler, og idet det sikres, at de er tilstrækkeligt uddannet, inden de deltager i de operationelle aktiviteter. Siden den sidste rapport har yderligere fire Schengenstater meddelt et antal navne på eksperter, der er tilstrækkeligt stort til at svare til størrelsen af det bidrag, som de hver især skal yde, jf. bilag 1 til forordningen om den europæiske grænse- og kystvagt. Dette er dog kun i alt 10 Schengenstater (Belgien, Tjekkiet, Estland, Finland, Frankrig, Luxembourg, Nederlandene, Rumænien, Schweiz og til dels Tyskland). Ifølge de forskellige drøftelser for at finde en praktisk løsning skal agenturet forelægge en konceptnote, der indeholder forskellige muligheder for at udpege eksperter til udrykningsstyrken på bestyrelsesmødet den 13.-14. juni 2017. Derudover vil Kommissionen igen opfordre medlemsstaterne til at foretage en fuldstændig indstilling af deres eksperter og give agenturet mulighed for at sikre, at de stemmer overens med deres profiler og tilbydes de nødvendige kurser. 2) harmonisering af profiler Siden den sidste rapport har agenturet haft bilaterale møder med medlemsstaterne med henblik på at sikre, at antallet af eksperter, som medlemsstaterne har givet tilsagn om pr. profil, stemmer overens med de opsatte grænser i bestyrelsens relevante gennemførelsesafgørelse. Agenturet venter imidlertid stadig på medlemsstaternes endelige svar. Hvor 137 grænseovervågningsmedarbejdere og flere medarbejdere for andre profiler havde flest overflødige tilsagn, mangler der 167 registrerings-/fingeraftrykseksperter og 38 screeningeksperter. Derudover har Frankrig endnu ikke fremlagt de endelige oplysninger med hensyn til sine 25 medarbejdere. Den manglende harmonisering mellem profilerne understreger endvidere behovet for en fuldstændig indstilling af de enkelte eksperter, hvilket giver agenturet mulighed for at kontrollere, om de overholder de krævede profiler, men også sikre, at de overordnede grænser for de enkelte profiler som aftalt af bestyrelsen nås. Udstyrspuljen til hurtig udrykning Som anført i tidligere rapporter har agenturet iværksat en genindkaldelse af supplerende bidrag fra medlemsstaterne på mødet i netværket for delte ressourcer den 25.-26. april 2017. I slutningen af maj 2017 var der imidlertid ikke givet nye bidrag til kystpatruljebåde, havpatruljefartøjer og køretøjer med termovision, hvilket medførte store mangler. Puljen sikres fortsat af kun 14 medlemsstater (Østrig, Bulgarien, Kroatien, Tjekkiet, Tyskland, Finland, Ungarn, Italien, Letland, Nederlandene, Polen, Portugal, Rumænien og Slovenien). Næste skridt Det Europæiske Agentur for Grænse- og Kystbevogtning bør:

·hurtigst muligt fortsætte bilaterale drøftelser med Schengenstaterne, navnlig med dem, der endnu ikke har bidraget til udstyrspuljen til hurtig udrykning (Belgien, Cypern, Danmark, Estland, Frankrig, Grækenland, Malta, Norge, Luxembourg, Litauen, Spanien, Slovakiet og Sverige) med henblik på at afhjælpe de konstaterede mangler med hensyn til udstyr ·hurtigt sørge for, at de eksperter, der er udpeget til udrykningsstyrken, navnlig registrerings-/fingeraftrykseksperter og screeningseksperter, er stillet til rådighed på grundlag af tallene for de enkelte profiler som fastsat af bestyrelsen ·hurtigt kontrollere, om alle de 1 500 grænsevagter i udrykningsstyrken er til rådighed, og senest i slutningen af oktober 2017 gennemføre en simuleret indsættelse af menneskelige og tekniske ressourcer fra puljerne. Medlemsstaterne bør: ·hurtigt afhjælpe de konstaterede mangler i udstyrspuljen til hurtig udrykning. De medlemsstater, der endnu ikke har bidraget, bør gøre en særlig indsats ·senest ved udgangen af juni 2017 meddele navnene på eksperterne til udrykningsstyrken. 3.2. Gennemførelse af forebyggende sårbarhedsvurderinger på grundlag af en fælles metode En styrkelse af de forebyggende vurderinger til sikring af et velfungerende Schengenområde er fortsat en politisk topprioritet for Den Europæiske Union. Agenturet gør en intensiv indsats for at udarbejde sårbarhedsvurderingerne, som er vigtige for Schengenkvalitetskontrolprocessen, i overensstemmelse med den fælles metode og den vedtagne tidsplan. Alle medlemsstater undtagen Danmark og Tyskland har fremsendt en grundlæggende vurdering, dvs. en tilbundsgående analyse af medlemsstaternes eksisterende kapacitet i sammenhæng med eksisterende trusselsindikatorer i forhold til en række objektive kriterier. Den grundlæggende vurdering for Tyskland vil blive afsluttet inden midten af juni, mens der for Danmarks vedkommende først kan udarbejdes en sådan vurdering, når agenturet har modtaget de underliggende data. På grundlag af de grundlæggende vurderinger har agenturets administrerende direktør den 5. juni 2017 truffet beslutning om at rette henstillinger med forslag til konkrete foranstaltninger som omhandlet i artikel 13, stk. 7, i forordningen til 20 Schengenstater. I lyset af sårbarhedsvurderingernes hovedmål – især for de Schengenstater, der står over for specifikke og uforholdsmæssigt store udfordringer – bør henstillingerne som en prioritet fokusere på de mest akutte sårbarheder i forbindelse med de aktuelle udfordringer ved de ydre grænser. Agenturet skal effektivt overvåge gennemførelsen af henstillingerne og foranstaltningerne i Schengenstaterne. Hvis foranstaltningerne ikke gennemføres inden for den fastsatte frist, skal den administrerende direktør henvise sagen til bestyrelsen og underrette Kommissionen. Sårbarhedsvurderingerne samt eventuelle efterfølgende henstillinger skal ses som et redskab til at bistå medlemsstaterne med at identificere eventuelle trusler, som kan påvirke den effektive forvaltning af deres eksterne grænser og fastlægge og gennemføre følgende foranstaltninger. Kommissionen overvejer derfor at overvåge gennemførelsen af de foranstaltninger, som er identificeret som en integreret del af den fælles europæiske indsats for at forvalte alle aspekter af migration. Kommissionen vil derfor også nøje på politisk plan følge op på og er klar til at arbejde med medlemsstaterne, Europa-Parlamentet og Rådet med hensyn til at rette op på eventuelle nuværende eller fremtidige sårbarheder. De grundlæggende vurderinger har ligeledes medført identificering af seks medlemsstater, i forhold til hvilke agenturet vil gennemføre den såkaldte simulationsøvelse med hensyn til at vurdere deres kapacitet til at modstå fremtidige udfordringer ved de ydre grænser. Formålet med disse øvelser er at undersøge og teste medlemsstaternes kapacitet, navnlig deres beredskabsplaner, i forhold til de risici og scenarier, som ikke har materialiseret sig, men som kan antages på grundlag af en analyse af situationen i tilgrænsende nabolande og de vigtigste oprindelses- og transitlande. Så snart resultaterne af simulationsøvelserne er klar ved udgangen af oktober 2017, kan en ny runde af eventuelle anbefalinger behandles af den administrerende direktør over for de berørte medlemsstater. Fra april 2017 foretager agenturet den såkaldte vurdering af nye trusler. På grundlag af en månedlig scanning af medlemsstaterne gennem relevante indikatorer har agenturet mulighed for når som helst at foretage en specifik vurdering/simulering med henblik på at undersøge en medlemsstats kapacitet til at imødegå nye trusler, hvilket kan medføre yderligere henstillinger vedrørende sårbarheder, som ikke er blevet taget i betragtning i de foregående grundlæggende vurderinger eller simuleringsøvelser. Der gennemføres i øjeblikket en sådan trusselsvurdering med hensyn til Grækenland, Italien og Spanien. Disse medlemsstater blev valgt på grundlag af en konstant overvågning af situationen og de seneste tendenser for migrationsstrømme. Næste skridt Det Europæiske Agentur for Grænse- og Kystbevogtning bør: ·sørge for, at det team, der arbejder med sårbarhedsvurderingsprocessen, har tilstrækkeligt personale inden sommeren 2017 ·inden den 15. juni 2017 sende de første resultater af sårbarhedsvurderingerne til Europa-Parlamentet, Rådet og Kommissionen i overensstemmelse med forordningens artikel 13, stk. 9 ·gennemføre simuleringsøvelser om de fremtidige udfordringer fra nu og indtil oktober 2017

·fortsat overvåge situationen ved de ydre grænser, færdiggøre de igangværende vurderinger af nye trusler og levere resultaterne heraf til de pågældende medlemsstater i god tid ·inden udgangen af november 2017 vedtage den reviderede fælles metode til sårbarhedsvurderinger på grundlag af de indhøstede erfaringer. Medlemsstaterne bør: ·Danmark bør senest den 15. juni 2017 fremsende de nødvendige oplysninger, så agenturet kan foretage den grundlæggende vurdering (Danmark accepterede at sende oplysningerne den 4. juni – skal bekræftes) · I lyset af de gentagne sårbarhedsvurderinger, som agenturet skal gennemføre mindst en gang om året, bør de medlemsstater, som endnu ikke har fremlagt fuldstændige oplysninger om eksisterende kapacitet, forbedre deres respektive nationale dataindsamlingsprocesser. ·De medlemsstater, som modtager henstillinger efter den grundlæggende vurdering, bør udarbejde de nødvendige handlingsplaner og regelmæssigt aflægge rapport til agenturet. ·De medlemsstater, der er udvalgt til simuleringsøvelsen, bør hurtigt besvare anmodninger fra agenturet om supplerende oplysninger og information. 3.3. Støtte til tilbagesendelse Udnyttelsen af agenturets udvidede mandat inden for tilbagesendelse har haft positive resultater med hensyn til at støtte medlemsstaterne i forbindelse med tilbagesendelsesoperationer. Agenturet og medlemsstaterne skal dog stadig fuldt ud gennemføre og udnytte potentialet i nogle af de nye værktøjer. Agenturet støtter stadig flere tilbagesendelsesoperationer. Mellem den 1. januar og den 9. juni 2017 ydede agenturet støtte til 144 tilbagesendelsesoperationer, hvor 6 799 tredjelandsstatsborgere med ulovligt ophold blev tilbagesendt), og yderligere 43 operationer var under forberedelse. Dette svarer til en stigning på over 157 % sammenlignet med året før. Størstedelen af disse operationer (101 ud af 144) vedrørte flyvninger til Vestbalkan. Agenturet er ved at udvikle et pilotprojekt for en aftale med kommercielle transportselskaber til en række definerede måldestinationer, og en forundersøgelse om finansielle og administrative procedurer er i støbeskeen. Dette skulle gøre det lettere at udføre tilbagesendelsesoperationer til andre tredjelande end Vestbalkan. Endvidere er det kun få medlemsstater, som anmoder om agenturets hjælp til at tilrettelægge tilbagesendelsesoperationer. Det er derfor op til de medlemsstater, som ikke anvender det, at øge anvendelsen af dette værktøj. Samtidig bør agenturet også begynde at bruge sin ret til proaktivt at foreslå tilrettelæggelse af tilbagesendelsesoperationer baseret på de månedlige oplysninger, som medlemsstaterne skal give. Sammen med Det Europæiske Asylstøttekontor kan agenturet spille en vigtig rolle, navnlig med hensyn til at støtte de medlemsstater, hvor migranterne først ankommer, hurtigt og effektivt med tilbagesendelsen af ansøgere, som åbenbart ikke anses for at have brug for international beskyttelse. De tre tilbagesendelsespuljer med ledsagere og tilbagesendelsesspecialister med tvangsmæssig tilbagesendelse er tilgængelige til operationel støtte, men er endnu ikke fuldt operationelle. Den 26. maj 2017 havde alle medlemsstater bidraget til mindst en af disse puljer ved at stille 549 af de 690 nødvendige eksperter til rådighed. Tilbagesendelsespuljerne anvendes nu i praksis: pr. 26. maj 2017 er 34 tilbagesendelsesoperationer blevet overvåget af et tilsyn med tvangsmæssig tilbagesendelse fra puljen. Et fortsat udestående problem er at sikre klarhed, for så vidt angår den praktiske fremgangsmåde og regler vedrørende indsættelse af puljemedlemmer samt deres operationelle opgaver og juridiske ansvar. Trods de trufne foranstaltninger med hensyn til at besætte de ledige stillinger oplever agenturet fortsat udfordringer, når det skal tiltrække velkvalificerede og erfarne kandidater. Med hensyn til det budget, der er afsat til tilbagesendelse, har agenturet forbedret sin absorptionskapacitet og ser ud til at være godt på vej til at opfylde sine mål med den vigtige undtagelse af bistand forud for tilbagesendelsen. Næste skridt Det Europæiske Agentur for Grænse- og Kystbevogtning bør: ·proaktivt foreslå tilrettelæggelsen af tilbagesendelsesoperationer baseret på de månedlige oplysninger, som medlemsstaterne stiller til rådighed ·straks definere de praktiske fremgangsmåder, regler og operationelle opgaver og det juridiske ansvar for indsættelsen af puljens medlemmer ·iværksætte et målrettet pilotprojekt for en aftale med kommercielle transportselskaber ·fortsat besætte de ledige stillinger, der er afsat til tilbagesendelsesaktiviteter

·sikre, at de finansielle midler, der er afsat til tilbagesendelsesaktiviteter i 2017, bruges. Medlemsstaterne bør: ·omgående begynde hver måned at indsende oplysninger om den vejledende planlægning af nationale tilbagesendelsesoperationer, herunder om antallet af personer i tilbagesendelsesposition og om de tredjelande, hvortil der sker tilbagesendelse ·straks afhjælpe de resterende mangler i puljerne ·gøre fuldt ud brug af den støtte, som agenturet tilbyder til tilrettelæggelse af tilbagesendelsesoperationer ·forsyne agenturet med kvalificeret og erfarent personale gennem indsættelse af udstationerede nationale eksperter. 3.4. Oprettelse af en klagemekanisme for Det Europæiske Agentur for Grænse- og Kystbevogtning I denne rapporteringsperiode er der modtaget ni yderligere klager fra den ansvarlige for grundlæggende rettigheder. To af disse er blevet optaget til behandling og sendt til de respektive nationale myndigheder og agenturets administrerende direktør. Den ansvarlige for grundlæggende rettigheder vurderer videre, om fire af de klager, som blev modtaget i maj, kan optages til behandling. Agenturet arbejder i øjeblikket på at sikre, at klagemekanismen er tilgængelig og synlig på agenturets websted. Dette bør efterfølges af en oplysningskampagne, hvor agenturet gør opmærksom på klagemekanismen. Med hensyn til supplerende personale til støtte for den ansvarlige for grundlæggende rettigheder blev der indledt ansættelsesprocedurer for to assistenter i maj/juni 2017. Agenturet planlægger endvidere at udpege yderligere personale til den ansvarlige for grundlæggende rettigheder til at støtte andre af dennes opgaver i henhold til forordningen. Et vigtigt aspekt af gennemførelsen af forordningen vedrører beskyttelse af børn i forbindelse med agenturets aktiviteter. Med udgangspunkt i nogle centrale anbefalinger fra det rådgivende forum for grundlæggende rettigheder i maj 2017 vil agenturet i tæt samarbejde med den ansvarlige for grundlæggende rettigheder forbedre visse aspekter af beskyttelse af børn med særligt fokus på en igangværende revision af agenturets strategi for grundlæggende rettigheder. Næste skridt Det Europæiske Agentur for Grænse- og Kystbevogtning bør: ·senest ved udgangen af november 2017 ansætte yderligere personale til at bistå den ansvarlige for grundlæggende rettigheder ·senest ved udgangen af juni 2017 færdiggøre IT-infrastrukturen, således at klageformularerne gøres mere tilgængelige ·iværksætte en oplysningskampagne om klagemekanismen ·revidere og videreudvikle strategien for grundlæggende rettigheder senest i november 2017 med særligt fokus på beskyttelse af børn og andre sårbare kategorier af personer i alle agenturets aktiviteter. 3.5. Bane vej for et bedre operationelt samarbejde med prioriterede tredjelande Agenturet har også fremlagt en konceptnote om samarbejdet mellem agenturets forbindelsesofficerer, medlemsstaternes forbindelsesofficerer og europæiske migrationsforbindelsesofficerer, som er indsat de samme steder. Den forbindelsesofficer, der skal indsættes i Niger, påbegynder sit arbejde i agenturet den 16. maj 2017 og gennemgår nu indsatsforberedende undervisning forud for indsættelsen i Niger i juli 2017.

Forbindelsesofficeren på Vestbalkan slutter sig til agenturet den 1. juli 2017. Efter en indsatsforberedende undervisning vil forbindelsesofficeren blive indsat i Beograd i august 2017. Den indsatsforberedende undervisning omfatter undervisning i hovedsædet, besøg hos udvalgte eksterne partnere og relevante fælles operationer, som koordineres af agenturet. Agenturet styrker endvidere sit samarbejde med FSFP-aktører. Siden maj 2017 har en ekspert støttet EU-grænsebistandsmissionen i Libyen i Tunis. En anden runde af forhandlinger med Serbien om statusaftalen for indsættelse af den europæisk grænse- og kystvagt på landets område fandt sted den 11.-12. maj 2017, og kun et begrænset antal spørgsmål er endnu uafklarede. Forhandlingerne med den tidligere jugoslaviske republik Makedonien er endnu ikke påbegyndt. Kommissionen har også til hensigt inden længe at fremlægge et forslag om forhandling af mandater for statusaftalerne med Albanien, Bosnien-Hercegovina og Montenegro. Næste skridt Kommissionen vil: ·indlede de formelle forhandlinger med den tidligere jugoslaviske republik Makedonien, når landet er parat til at indlede forhandlinger om statusaftalen ·inden længe afslutte forhandlingerne med Serbien ·inden længe fremlægge forslag til forhandlingsmandater til statusaftalen med Albanien, Bosnien-Hercegovina og Montenegro. Det Europæiske Agentur for Grænse- og Kystbevogtning bør: ·indsætte forbindelsesofficerer i Niger og Serbien i henholdsvis juli og august 2017 som planlagt. 3.6. Hjemstedsaftale Polen ventes fortsat at ratificere hjemstedsaftalen og ventes at aflægge rapport om status for ratificeringsprocessen på det kommende bestyrelsesmøde i juni 2017. Næste trin ·Polen bør hurtigst muligt ratificere hjemstedsaftalen. 3.7. Indsættelse af forbindelsesofficerer i medlemsstaterne Agenturet bør regelmæssigt overvåge medlemsstaternes forvaltning af de ydre grænser, ikke blot vha. risikoanalyser, informationsudveksling og det europæiske grænseovervågningssystem (Eurosur), men også gennem tilstedeværelsen af dets egne forbindelsesofficerer i medlemsstaterne. På bestyrelsesmødet den 13-14. juni 2017 fremlægger den administrerende direktør det endelige udkast til afgørelse med henblik på bestyrelsens godkendelse med fastlæggelse af forbindelsesofficerernes roller og opgaver, deres adgang til oplysninger og, hvor det er relevant, indsætte en enkelt forbindelsesofficer i flere medlemsstater. Senest i oktober 2017 ventes agenturet at underskrive et aftalememorandum med hver enkelt medlemsstat for at fastsætte vilkårene for indsættelse. I mellemtiden ventes agenturet at iværksætte en procedure til rekruttering og uddannelse af de udvalgte kandidater. Næste skridt Det Europæiske Agentur for Grænse- og Kystbevogtning bør: